སྐབས་དེར་ཤ་བ་བགྲེས་སོང་རེ་གཉིས་ལྷག་ཡོད་པ་རྣམས་ཀྱིས་སེམས་ཀྱི་མ་བཟོད་ནས་ཕན་ཚུན་མཐུན་སྒྲིལ་བྱེད་དགོས་པའི་བསླབ་བྱ་དུ་མ་གནང་ཡང་ཉན་འཇོག་བྱེད་ཀྱི་མེད།མཐར་ཤ་བ་ཕྱོགས་ཁ་གཉིས་སུ་གྱུར་ནས་ཕན་ཚུན་དགྲ་བོ་མཐོང་བ་ནང་བཞིན་གཅིག་གིས་གཅིག་ལ་དམའ་འབེབས་བྱེད་རེས་ཕྱོགས་ཁ་གཉིས་སུ་གྱུར་སྟེ་ལུང་པ་གཡས་གཡོན་བཟུང་།ཤ་བ་རིག་རྡོའི་འགོ་ཁྲིད་ནས་གཡས་རུ་སྡེ་པ་བཟུང་།ཤ་བ་ལྷ་རྡོའི་འགོ་ཁྲིད་ནས་གཡོན་རུ་སྡེ་པའི་ས་བཟུང་སྟེ་ཕྱོགས་ཕན་ཚུན་བྱས་ནས་བསྡད།སྐབས་དེར་ཤ་བ་བསམ་ཡོད་ཅན་འགའ་ཤས་ཀྱིས་དེ་འདྲ་བྱེད་མི་ཉན་ཞེས་བསླབ་བྱ་མང་པོ་བཤད་ཀྱང་ཆུ་ནང་དུ་རྡོ་གཡུག་པ་ནང་བཞིན་ཉན་འཇོག་བྱེད་མཁན་མ་བྱུང་བ་རེད།